CELEX: 62008CB0217
Language: fi
Date: 2009-03-17 00:00:00
Title: Asia C-217/08: Yhteisöjen tuomioistuimen määräys (seitsemäs jaosto) 17.3.2009 (Tribunale ordinario di Milanon (Italia) esittämä ennakkoratkaisupyyntö) — Rita Mariano v. Istituto nazionale per l’assicurazione contro gli infortuni sul lavoro (INAIL) (Yhteisöjen tuomioistuimen työjärjestyksen 104 artiklan 3 kohta — Yhdenvertainen kohtelu työssä ja ammatissa — EY 12 ja EY 13 artikla — Jälkeen jääneen etuuden myöntäminen — Kansallinen lainsäädäntö, jossa säädetään jälkeen jääneen puolison ja jälkeen jääneen avopuolison erilaisesta kohtelusta)

1.8.2009   
            
            
               FI
            
            
               Euroopan unionin virallinen lehti
            
            
               C 180/24
            
         Yhteisöjen tuomioistuimen määräys (seitsemäs jaosto) 17.3.2009 (Tribunale ordinario di Milanon (Italia) esittämä ennakkoratkaisupyyntö) — Rita Mariano v. Istituto nazionale per l’assicurazione contro gli infortuni sul lavoro (INAIL)
   (Asia C-217/08) (1)
   
   (Yhteisöjen tuomioistuimen työjärjestyksen 104 artiklan 3 kohta - Yhdenvertainen kohtelu työssä ja ammatissa - EY 12 ja EY 13 artikla - Jälkeen jääneen etuuden myöntäminen - Kansallinen lainsäädäntö, jossa säädetään jälkeen jääneen puolison ja jälkeen jääneen avopuolison erilaisesta kohtelusta)
   2009/C 180/41
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale ordinario di Milano
   
      Asianosaiset
   
   
      Kantaja: Rita Mariano
   
      Vastaaja: Istituto nazionale per l’assicurazione contro gli infortuni sul lavoro (INAIL)
   
      Oikeudenkäynnin kohde
   
   Ennakkoratkaisupyyntö — Tribunale ordinario di Milano — EY 12 ja 13 artiklan tulkinta — Yhdenvertainen kohtelu työssä ja ammatissa — Jälkeen jääneen etuuden myöntäminen — Kansallinen lainsäädäntö, jossa säädetään jälkeen jääneen aviopuolison ja jälkeen jääneen avopuolison, joka on solminut elinikäisen kumppanuuden, erilaisesta kohtelusta
   
      Määräysosa
   
   Yhteisön oikeus ei sisällä kaiken syrjinnän kieltoa, jonka soveltaminen jäsenvaltioiden tuomioistuinten olisi taattava, silloin kun mahdollisesti syrjivällä menettelyllä ei ole mitään yhteyttä yhteisön oikeuteen. Pääasian kaltaisissa olosuhteissa EY 12 ja 13 artikla eivät yksinään synnytä mainitunlaista yhteyttä.
   Mainitut artiklat eivät mainituissa olosuhteissa ole esteenä sellaiselle kansalliselle lainsäädännölle, jonka mukaan tilanteessa, jossa henkilö kuolee onnettomuudessa, eläke, jonka suuruus on 50 prosenttia mainitun henkilön ennen kuolemaansa saamasta palkasta, maksetaan vain hänen jälkeensä jääneelle aviopuolisolle ja vainajan alaikäinen lapsi saa vain eläkkeen, jonka suuruus on 20 prosenttia mainitusta palkasta.
   
      (1)  EUVL C 197, 2.8.2008.